Rakennuttaja Rami **TARJOUSPYYNTÖ** xx.xx.201x

Raksa 2

00100 Helsinki

puh: 222 111 555

Asennusyritys Antenni

Kaapelikuja 3

00340 Espoo

Pyydämme tarjoustanne toistimella toteutetusta VIRVE sisätilaratkaisun suunnittelusta ja/tai asennuksesta Kiinteistö X:ään. Viranomaisvaatimukset ja kuuluvuusalueen laajuus VIRVE sisätilaratkaisulle Kiinteistö X:ssä on esitetty tämän tarjouspyynnön liitteenä olevassa lomakkeessa L1.

Tarjouksesta tulee ilmetä tarjoamanne ratkaisu VIRVE sisätilaratkaisun toteuttamiseksi. Sisätilaratkaisu voi olla antenniverkko, vuotava kaapeli tai näiden yhdistelmä, joka parhaiten soveltuu täyttämään VIRVE sisätilaratkaisun kuuluvuusvaatimukset Kiinteistö X:ssä. Käytettävät antenni- ja kaapelityypit on valittava järkevästi siten, että niillä voidaan täyttää asetetut kuuluvuusvaatimukset mahdollisimman kustannustehokkaasti.

VIRVE sisätilaratkaisun suunnittelu ja/tai asennus sekä dokumentointi tulee suorittaa Suomen Erillisverkot Oy:n ohjeistamalla ja hyväksymällä tavalla. Sisätilaratkaisussa käytettyjen elementtien tulee toimia TETRA taajuuksilla (380–385 MHz UL 390–395 MHz DL) ja täyttää seuraavat vähimmäisvaatimukset:

* Antennit: impedanssi 50 Ω, VSWR ≤ 2.0
* Liittimet: tyyppiä IEC 7/16, N tai 4.3-10
* Tehonjakajat: teoreettinen kytkentävaimennus < 0.1dB, SWR ≤ 1.3.
* Kaapelit: Halogeenivapaata, vähän savua muodostavaa RF-kaapelia (LSZH -tyyppi), impedanssi 50 ±1Ω, VSWR ≤ 1.1, vaimennus 1/2": < 4.5 dB/100m, 7/8" < 2.3 dB/100m, 1-5/8" < 1.4 dB/100m
* Hyppykaapelit: Kaapelit: Taipuisa RF-kaapeli, impedanssi 50Ω, VSWR ≤ 1.3, vaimennus 1/2": < 4.2 dB/100m,
* Vuotavat kaapelit: Halogeenivapaata, vähän savua muodostavaa RF -kaapelia (LSZH -tyyppi), impedanssi 50±2Ω, VSWR ≤ 1.3, vaimennus 1/2": < 5.8 dB/100m, 7/8" < 3.5 dB/100m, 1-5/8" < 1.9 dB/100m

Tarjouksen liitteenä tulee olla jokaisesta elementistä valmistajan tekninen kuvaus ja tekniset ominaisuudet yllä mainituilla taajuuksilla.

Tarjouksesta tulee käydä ilmi arvioidut antennien ym. tarvikkeiden määrät sekä hintatiedot eriteltyinä tarvikkeiden ja työn osalta.

Pyydämme toimittamaan tarjouksen liitteineen 31.12.2008 klo 16 mennessä alla olevaan osoitteeseen. Kuoreen merkintä ”TARJOUS”

Rakennuttaja Rami

Raksa 2

00100 Helsinki

puh: 222 111 555

Ystävällisin Terveisin

Rami Rakennuttaja

Liitteet:

Lomake L1: Virve Sisäverkon tarvekartoitus

Kiinteistön pohjapiirustus, johon merkitty VIRVE sisätilaratkaisun kuuluvuusvaatimukset